Zápisnica č. 8

**zo zasadnutia rokovania Akademického senátu Fakulty humanitných a prírodných vied Prešovskej univerzity v Prešove**

**zo dňa 26.9. 2011**

1. **Prítomní:** PhDr. Branislav Frk, PhD., Mgr. Martin Hromada, PhD., prof. RNDr. Robert Ištok, PhD., doc. RNDr. Radoslav Klamár, PhD., doc. PhDr. Ľuba Končeková, PhD., Mgr. Mária Majherová, PhD., Mgr. Miloslav Michalko, doc. RNDr. Andrej Pavúk, PhD., Dr.h.c., doc. PaedDr. Vladimír Šebeň, PhD., Mgr. Lucia Zajacová

**Ospravedlnení**: doc. RNDr. Iveta Boroňová, PhD., PaedDr. Lenka Pasternáková, PhD.

**Neprítomní:** -

**Hostia:** -

**II. Program rokovania**

1. Otvorenie

2. Kontrola plnenia uznesení.

3. Vyhlásenie doplňujúcich volieb do študentskej časti Akademického senátu FHPV PU

v Prešove

4. Rozličnosti

5. Záver

**III. Priebeh zasadnutia**

**K bodu 1 programu rokovania:**

Zasadnutie otvoril a viedol predseda AS FHPV PU v Prešove prof. RNDr. Robert Ištok, PhD.

**K bodu 2 programu rokovania:**

Predseda AS FHPV PU prof. RNDr. Robert Ištok, PhD. konštatoval, že uznesenia, prijaté na predchádzajúcom zasadnutí AS FHPV PU boli splnené, okrem uznesenia č. 31, ktorého splnenie súvisí s konaním najbližšieho zasadnutia Akademického senátu PU.

**K bodu 3 programu rokovania:**

Podľa platných legislatívnych dokumentov, o. i. Zákona č. 131/2002 Z. z. o vysokých školách, Štatútu Fakulty humanitných a prírodných vied PU ako aj Zásad volieb do AS FHPV PU je potrebné realizovať doplňujúce voľby do študentskej časti AS FHPV PU.

Keďže ide o voľby do študentskej časti AS FHPV PU, jeho predseda prof. RNDr. Robert Ištok, PhD. navrhol, aby volebná a mandátová komisia pozostávala z  členov z radov študentov fakulty. V rámci rozpravy nevystúpil nikto. Predseda AS FHPV PU dal o tomto návrhu hlasovať.

Výsledky hlasovania:

ZA: 10, PROTI: 0, ZDRŽALI SA: 0.

AS FHPV PU v súlade s platnými legislatívnymi dokumentmi vyhlásil doplňujúce voľby do študentskej časti AS. Za členov volebnej a mandátovej komisie boli navrhnutí: Mgr. Miloslav Michalko, Mgr. Lucia Zajacová a Mgr. Lenka Angelovičová. Predseda AS FHPV PU prof. RNDr. Robert Ištok, PhD. dal hlasovať o tomto návrhu.

Výsledky hlasovania:

ZA: 8, PROTI: 0, ZDRŽALI SA: 0.

Výsledky hlasovania sú obsahom uznesenia č. 32.

**K bodu 4 programu rokovania:**

Členovia AS FHPV diskutovali k problematike organizačných zmien na fakulte, ako aj k potrebe riešiť vymedzenie právomocí vedúcich katedier a garantov študijných programov všetkých troch stupňov vysokoškolského vzdelávania v podobe doplnenia platných legislatívnych dokumentov fakulty. Diskutovali: Mgr. Mária Majherová, PhD., Dr.h.c., doc. PaedDr. Vladimír Šebeň, PhD., prof. RNDr. Robert Ištok, PhD., Mgr. Martin Hromada, PhD.

**Uznesenie č. 32:**

AS FHPV PU na svojom riadnom zasadnutí 26. 9. 2012 vyhlásil doplňujúce voľby do študentskej časti AS FHPV a schválil volebnú a mandátovú komisiu v zložení:

Mgr. Miloslav Michalko

Mgr. Lucia Zajacová

Mgr. Lenka Angelovičová

ZA: 8, PROTI: 0, ZDRŽAL SA: 0.

Prešov, 26. september 2012

Zapísal: prof. RNDr. Robert Ištok, PhD.

prof. RNDr. Robert Ištok, PhD.

predseda AS FHPV PU

Overili: Dr.h.c., doc. PaedDr. Vladimír Šebeň, PhD.

Mgr. Miloslav Michalko